|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA****D I S P O Z I Ț I E nr**. \_\_\_\_\_\_\_**din** \_\_\_\_\_\_\_\_\_\_\_\_\_\_\_\_\_\_\_\_**2025****Chișinău** |

**pentru aprobarea Planului de Acțiuni privind organizarea licitațiilor pentru oferirea statutului de producător eligibil mare în perioada 2025-2026**

În temeiul pct. 159 sbp. 5) din Regulamentul Guvernului aprobat prin Hotărârea Guvernului nr. 610/2018 (Monitorul Oficial al Republicii Moldova, 2017, nr. 252, art. 412), cu modificările ulterioare,

**Guvernul DISPUNE**:

1. Se aprobă Planul de acțiuni privind organizarea licitațiilorpentru oferirea statutului de producător eligibil mare în perioada 2025-2026 (*în continuare – Plan de acțiuni*), se anexează.
2. Realizarea acțiunilor incluse în Planul de acțiuni se va efectua din contul și limita mijloacelor financiare aprobate în bugetul autorității publice responsabile, precum și din alte surse, conform legislației.
3. Controlul asupra executării prezentei dispoziții se pune în sarcina Ministerului Energiei, care va prezenta Guvernului, trimestrial, informații cu privire la implementarea prevederilor acesteia.
4. Prezenta dispoziție intră în vigoare la data publicării în Monitorul Oficial al Republicii Moldova.

**Prim - ministru Dorin RECEAN**

 Aprobat prin Dispoziția Guvernului nr. \_\_\_\_\_/2025

**PLAN DE ACȚIUNI** **pentru organizarea licitațiilor pentru oferirea statutului de producător eligibil mare în perioada 2025-2026**

|  |  |  |  |  |
| --- | --- | --- | --- | --- |
|  | **Acțiunea/ Măsura** | **Instituția responsabilă** | **Parteneri** | **Termeni de realizare** |
| 1. | Elaborarea modelărilor sistemului electroenergetic național prin aplicații de specialitate în vederea stabilirii următoarelor aspecte:* Analiza comportamentului sistemului electroenergetic național în raport cu evoluția sectorului din anul 2024;
* Determinarea capacității optime de generare a energiei electrice din surse regenerabile ce urmează a fi alocate de către Guvern pentru schema de sprijin preț fix (licitații), în conformitate cu obiectivele stabilite pentru anul 2030;
* Determinarea capacității optime a soluțiilor de stocare a energiei electrice aferente centralelor electrice din surse regenerabile, necesare pentru integrarea acestora în sistemul electroenergetic național.
 | Ministerul Energiei | Secretariatului Comunității Energetice | Aprilie, 2025 |
| 2. | Identificarea Donatorilor/Partenerilor de Dezvoltare care vor sprijini procesul de pregătire și desfășurare a noilor licitații de capacități de generare a energiei electrice din surse regenerabile | Ministerul Energiei |  | Aprilie, 2025 |
| 3. | Analiza rezultatelor obținute primelor licitații cu privire la acordarea statutului de producător eligibil mare pentru investitorii care dezvoltă Centrale electrice fotovoltaice cu o capacitate sprijinită de până la 60 MW și Centrale electrice eoliene terestre (onshore), cu o capacitate sprijinită de până la 105 MW inițiate la data de 16 august 2024 și elaborarea recomandărilor de îmbunătățire a cadrului normativ și documentației de licitație | Ministerul Energiei |  | Iunie – Iulie, 2025 |
| 4. | Elaborarea, consultarea publică și aprobarea proiectului de Hotărâre a Guvernului cu privire la aprobarea limitei de capacitate și a cotelor maxime de capacitate în domeniul energiei electrice din surse regenerabile  | Ministerul Energiei | Secretariatului Comunității Energetice | Aprilie – August 2025 |
| 5. | Modificarea *(la necesitate, ca urmare a recomandărilor de îmbunătățire a cadrului normativ*) a Hotărârii Guvernului nr. 690/2018 cu privire la aprobarea Regulamentului privind desfășurarea licitațiilor pentru oferirea statutului de producător eligibil mare | Ministerul Energiei |  | Iulie – August, 2025*/la necesitate/* |
| 6. | Elaborarea documentației de licitație în vederea lansării procedurilor planificate pentru perioada 2025-2026, inclusiv consultarea acesteia cu mediul de afaceri | Ministerul EnergieiComisia de Licitații |  | Iulie – Octombrie, 2025 |
| 7. | Publicarea Anunțului privind inițierea procedurii de licitație în Monitorul Oficial al Republicii Moldova și în alte surse mass-media de circulație națională și/sau internațională, după caz, precum și pe pagina oficială a Guvernului  şi a Ministerului Energiei. | Ministerul Energiei |  | Octombrie, 2025 |
| 8 | Recepționarea și examinarea cererilor de clarificare a documentației de licitație și furnizarea răspunsurilor către potențialii investitori de către Comisia de Licitații. | Ministerul EnergieiComisia de Licitații |  | Octombrie – Decembrie, 2025 |
| 9. | Depunerea și recepționarea cererilor, ofertelor tehnice și financiare | Ministerul EnergieiComisia de Licitații |  | Ianuarie 2026 – Martie, 2026 |
| 10. | Analiza și evaluarea dosarelor propuse și stabilirea câștigătorilor licitației | Comisia de Licitații |  | Aprilie - Iunie, 2026 |
| 11. | Elaborarea și aprobarea Hotărârii de Guvern cu privire la oferirea statutului de producător eligibil mare | Ministerul Energiei |  | Iulie – Septembrie, 2026 |